Mellom Tsiknias og Exobourgo ligger den fruktbare sletten Falatados. Dette området er unikt på øya da det er relativt flatt, dog med stigning på rundt 300 meter, og det har vært en kandidat for å bygge en flyplass på øya. Området rundt Volakas har et meget uvanlig landskap med store kampesteiner på størrelse med bygninger. Landsbyen ved Volakas ligger midt i dette forbausende landskapet. I vest i fjellene rundt Pyrgos finnes noe av den vakreste grønne marmoren i hele Hellas.